Dəniz fikirləşmədən* pişik balasını götürdü. Evə qaçdı. Çatan kimi onu yedirtdi, otağında pişiyə yer düzəltdi. Balaca pişik qorxa-qorxa qızın üzünə baxırdı. Dənizin ona yazığı gəldi. Qız səbirsizliklə* anasının işdən qayıtmasını gözlədi. Görəsən, anası pişiyi evdə saxlamağa icazə verəcəkmi?

Qapının açıldığını hiss edən Dəniz tez anasının qabağına yüyürdü. Qönçə xala qızını öpdü. O, Dənizin həyəcanlı* və narahat olduğunu duydu. Diqqətlə qızının gözlərinə baxdı.

Dəniz olanları anasına danışdı. Ancaq pişik balasını evə gətirdiyini demədi. Qız yalvarıcı baxışlarla anasına baxaraq:

-Anacan, mənim pişik balasına yazığım gəlir, - dedi. Yəqin, o, anasın itirib. Bayırda da soyuqdur*. İcazə verərsən, mən onu hələlik evə gətirim? Havalar istiləşəndə* aparıb onu götürdüyüm yerə qoyaram.

Anası Dənizin xahiş dolu baxışlarına* təbəssümlə cavab verdi. Dənizy anasının boynuna sarıldı. Onun üz-gözündən dönə-dönə öpdü. Tez otağına qaçdı. İsti parçaya bükdüyü balaca pişiyi gətirdi.

Qönçə xala Dənizin nə üçün belə etdiyini başa düşsə də, ona heç nə demədi. Dənizin qucağındakı pişiyi sığalladı*, sonra qızını bərk-bərk bağnna basdı. Ana qızından razı qalmışdı.

SÖZLÜK

inilti, təbəssüm, duymaq, yalvarıcı, büzüşmək, səbirsizliklə

SÖZ EHTİYATI

tir-tir əsmək, yazığı gəlmək, bağrına basmaq, razı qalmaq, dinşəmək

#### ÇOXBİLMİŞ DÜŞÜNDÜRÜR

1. Mətni oxuyun və tərcümə edin.

2. Dostunuz Çoxbilmiş bu mətni oxudu və onu “Dənizin sevinci” adlandırdı. Çoxbilmişlə razılaşırsınızmı? Mətnə başqa hansı adı vermək olardı? Düşünün və variantınmzı təqdim edin.

3. Aşağıdakı ardıcıllıq mətnin məzmununa uyğundurmu?

Cavablarınızı əsaslandırın.

1) Dənizin anasından xahişi.
2) Ananın təbəssümlə cavabı.
3) Dənizin məktəbdən qayıtması.
4) Dənizin tez evə qaçması.
5) Ananın işdən qayıtması.
6) Ananın qızından razı qalması.

4. Mətndə hansı suallara cavab tapmadınız? Həmin sualları seçib səsləndirin və səbəbini izah edin.

1) Dəniz hansı məktəbin şagirdidir?
2) Pişik balasını kolun dalına kim atmışdı?
3) Dəniz həyətdə pişik olduğunu haradan bildi?
4) Dəniz pişik balasını evə gətirdiyini anasına niyə söyləmədi?
5) Anası pişiyi evə gətirməyə nə üçün icazə verdi?
6) Anası pişiyi görəndə Dənizə niyə heç nə demədi?
7) Dəniz niyə anasının boynuna sarıldı?