#### ÇOXBİLMİŞ DÜŞÜNDÜRÜR

1. Mətndə narıncı rəngdə verilmiş sözlər arasında hansı münasibətin olduğunu deyin.

a) sinonim sözlərdir
b) antonim sözlərdir
c) omonim sözlərdir

2. Kəpənəkləri çox vaxt bitkilərin yarpaqlarından, çiçəklərindən seçmək olmur. Bunun səbəbi nə ilə bağlıdır? Bildiklərinizi danışın.

3. Mətndəki “qurd” sözü ilə omonim olan vəhşi heyvan adının tədris dilindəki qarşılığını deyin.

4. İpəkqurdunun faydası barədə nə bilirsiniz?

5. Mətndə göy rəngdə verilmiş sözlərin quruluşca növünü müəyyən edin və özünüzdən belə nümunələr deyin.

a) sadə sözlərdir b) düzəltmə sözlərdir c) mürəkkəb sözlərdir

6. Mətndə yaşıl rəngdə verilmiş sözləri dəftərinizə köçürün və qarşılarında antonimlərini yazın. Sonra hər birini cümlələrdə işlədin.

7. Mətndə üzərində ulduz (*) işarəsi qoyulmuş sözlərin düzgün tələffüzünə diqqət yetirin.

#### ÇOXBİLMİŞ GÜLDÜRÜR

8. Bilirsinizmi ki, Şəki, ipəyi, paxlavası ilə bərabər, həm də dadlı-duzlu lətifələri ilə məşhurdur. Çoxbilmiş şəkililərdən eşitdiyi bir lətifəni sizə də danışmaq istəyir. Qulaq asın və özünüz qərar verin.

#### İSTƏYİRSƏN ORDACA QAL!

Bir şəkili dirəyin üstündəki qırılmış elektrik xəttini calamaq üçün montyor çağırtdırır.

Montyor xeyli götür-qoy edəndən sonra deyir:

- Qardaş, habıra dırmaşmax da, düşmax da çətin məsələdi...

Ev yiyəsi gülümsünərək:

- Bir beşdik versəm, düzələr?

Montyor peysərini qaşıya-qaşıya cavab verir:

- Dırmaşmağa düzələr, amma aşağı düşməyi də var! Bir beşdik qalxmağa, biri də düşmağa!

Razılaşırlar.

Montyor dirəyə dırmaşıb xətti calayandan sonra ev yiyəsi onun çax-çaxdan asdığı pencəyinin döş cibinə bir beşlik sancaraq deyir:

- Çox sağ ol, bu da sənin beşdiyin! Mən borcumnan qurtardım!

- A saqqalı ağarmış, bəs düşməyimin haqqı?..

- İstəyirsən düş, istəyirsən ordaca qal, - deyə ev yiyəsi oradan uzaqlaşır.