11. Mətnin məzmununa əsasən düzgün olmayan cavabları səsləndirin.

Varlı qardaş öz inəyini ona görə kasıb qardaşına verdi ki,
a) o, qardaşının kasıb olmasını istəmirdi.
b) inək xəstə idi və ona elə gəlirdi ki, inək öləcək.
c) o, qardaşını çox sevirdi və ona kömək etmək istəyirdi.
d) qardaşlar çox mehriban idilər.

12*. Nağılda işlənmiş atalar sözünü tapıb söyləyin və mənasını izah etməyə çalışın.

13. Mətndə sarı rəngdə verilmiş sözləri kök və şəkilçiyə ayırıb yazın. Bu sözlərdən ikisinin üzərində ulduz işarəsi qoyulub. Görəsən, niyə?

Əziz uşaqlar, Çoxbilmiş sizə yeni bir nağıl danışmaq istəyir. Amma gərək əvvəlcə onun dediyi tapmacaların cavabını tapasınız. Oxuyun və cavablandırın. Xoşunuza gəlməsə, yenilərini öyrənin.

Altı daşdı, daş deyil,
Üstü daşdı, daş deyil,
Heyvan kimi otlayır,
Heyvana yoldaş deyil.
♦ ♦ ♦ ♦ ♦ ♦ ♦

Diki çıxanda ildırım,
Enəndə dəyirmi qoz.
♦ ♦ ♦ ♦ ♦ ♦

SÖZLÜK

dik, dəyirmi

### DOVŞAN VƏ TISBAĞA

Bir gün dovşan çayın kənarında tısbağaya rast gəldi və ona dedi:

- Gəl səninlə qaçaraq ötüşək. Qalibə bir səbət dəymiş meyvə mükafat təyin edək. Həmin səbəti hündür təpənin başına qoyaq. Kim ona birinci çatsa, də o yesin.

Tısbağa bir az fikirləşdi və razılaşdı.

Onlar səbəti meyvə ilə doldurub hündür təpənin başına qoydular, özləri isə çayın sahilinə qayıtdılar.

- Qaçırıq! - deyərək dovşan qışqırdı. O bilirdi ki, tısbağadan çox yeyin qaçır. Tısbağa da bilirdi ki, dovşana çatmaq olmaz. Lakin yenə də o, təpəyə çıxmaq üçün var qüvvəsini toplamışdı.