3) Fil nə üçün arılara güldü?
4) Arılar niyə böyükləri ilə məsləhətləşməli oldular?
5) Fil niyə utandı?
6) Filin yerinə siz olsaydınız, necə hərəkət edərdiniz?

5. Müraciət formalarından hansı daha nəzakətlidir? Səsləndirin və tərcümə edin.

a) “Fil qardaş, xahiş edirik, yuvamızı dağıtma!”
b) “Ey yekəpər fil, yuvamızı uçurtma, yoxsa biz sənə göstərərik!”
c) “Filsən-nəsən, rədd ol burdan, burda bizim yuvamız var!”

6. Filin hərəkətinə necə qiymət verirsiniz? Dostlarınız, yoldaşlarınız içərisində belə xasiyyətdə olanlar varmı? Fikirlərinizi açıqlayın.

7. Nəyə görə fil arılara qulaq asmaq istəmədi? Axı arılar ona çox nəzakətlə müraciət edirdilər? Fikirlərinizi açıqlayın.

8. Arılar sizə necə müraciət etsəydi, ona qulaq asardınız?

a) “Sənə deyirlər, rədd ol burdan, karsan, eşitmirsən? Görmürsən burda bizim yuvamız var?”
b) “Xahiş edirik, get o biri ağaclarla oyna. Bizim yuvamız olan ağacla işin olmasın”.
c) “Nə qədər səni vurub öldürməmişik, çəkil o yana! Görmürsən bu ağacda bizim yuvamız var?!”
d) “Ey gombul, başına yer qəhətdir? Uzaqlaş burdan, bura bizimdir, yoxsa sənə pis olar!”

9. Mətndə yaşıl rəngdə verilmiş sözləri aşağıdakılardan hansı ilə əvəz etmək mümkündür? Hər iki variantı tədris dilinə tərcümə etməklə fikrinizi əsaslandırın.

nadinc, qüvvə, silkələmək, uçurmaq, sonuncu, qışqırtı, hər yana, vəziyyətin, sonu, gücsüzləri

10. Mətndə narıncı rəngdə verilmiş sözlərə yaxınmənalı sözlər deyə bilərsinizmi? Fikrinizi əsaslandırın.

11*. Göy rəngdə verilmiş ifadələrin mənasını cümlədəki yerinə görə müəyyənləşdirməyə çalışın. Çətinlik çəksəniz, müəllimə müraciət edin.

### ALMA

Payızın son ayı idi. Ağacların yarpaqları çoxdan tökülmüşdü. Ancaq cır alma ağacının uca budağında bir alma qalmışdı. Meşədə qaçan dovşan almanı gördü. Dovşan almanı yemək istədi. Ancaq necə dərsin? Dovşan tullanmağa başladı, lakin almaya çata bilmədi.

- Qarr-qarr-qarr! Nə var atılıb-düşürsən?

Dovşan səs gələn tərəfə baxdı, çinar ağacında bir qarğa oturmuşdu.

- Ey qarğa,- dovşan çağırdı, - almanı mənim üçün dər, yerə at

Qarğa uçub almanı dərdi. Lakin onu dimdiyində saxlaya bilmədiyindən yerə saldı.

- Sağ ol, qarğa! - deyə dovşan almanı götürmək istədi, götürə bilmədi. Alma yerindən oynadı və qaçmağa başladı.

Dovşan qorxdu. Sonra başa düşdü ki, alma birbaş ağacın altında yumrulanıb yatan kirpinin üstünə düşmüşdür. Yuxudan ayılan kirpi qaçmağa başladı, alma isə onun iynələrinə ilişib qalmışdı.

- Dayan, dayan! - deyə dovşan çığırdı, - mənim almamı hara aparırsan?

Kirpi dayanıb dedi: