- Bəs bunun adı nədir?

- Zəngçiçəyi.

- Bəs bunun?

- Zəncirotu.

- Bəs bunun? Bəs bunun?...

Gecədən xeyli keçmişdi. İradənin gözünə yuxu getmirdi. Güllərin-çiçəklərin adını əzbərləyir, hərəsindən birini vərəqlərin arasına səliqə ilə düzüb kitabı örtürdü.

Anası qızının çiçəkləri kitabın arasına düzdüyünü görüb soruşdu:

- Qızım, çiçəkləri ora niyə qoyursa

- Ana, yoldaşlarıma göstərəcəyəm. Qoy onlar da vətənimizin bu möcüzələri ilə tanış olsunlar. Müəllimimiz tez-tez deyir ki, torpağımızın altı da, üstü də qızıldır.

Mən bunun nə demək olduğunu indi daha yaxşı anlayıram.

Xalidə Hasilova

SÖZLÜK

düzənlik, dəmləmək, kəklikotu, üzmək, xırda, ləzzətli, yamac, yubanmaq, möcüzə, bəh-bəh, dumagülü, zəngçiçəyi, sarıçiçək

SÖZ EHTİYATI

soyuq dəymək, zəncirotu

#### ÇOXBİLMİŞ DÜŞÜNDÜRÜR

1. Çoxbilmiş bu mətni oxudu və “Çiçək dənizi” adlandırdı. Çoxbilmişlə razısınızmı? Mətni daha necə adlandırmaq olar? Fikirlərinizi əsaslandırın.

2. Mətnin məzmununu aşağıdakı ardıcıllıq üzrə danışmaq olarmı?

1) Çiçək dənizi.
2) Sarı çiçək dərmandır.

3) Kəklikotu axtarışı.
4) Gecədən xeyli keçmişdi.

3. Sualları oxuyun. Hansı suala mətndə cavab tapa bilmədiniz?

1) İlkin və İradə neçənci sinifdə oxuyurlar?
2) İradə ən çox hansı çiçəklərdən yığırdı?
3) İradə sarı çiçəyi nə üçün İlkinə vermək istəyir?
4) İlkin sarı çiçək barədə nə söylədi?
5) Qazandurmaz dağı Azərbaycanın hansı bölgəsindədir?
6) İlkin bitkilər haqqında bildiklərini kimdən öyrənmişdi?
7) Kəklikotunu hansı xəmir xörəklərinə tökəndə ləzzətli olur?
8) İradənin gözünə niyə yuxu getmirdi?
9) İradə nəyi anladığını başa düşdü?

4. İlkinin bitkilərin faydası haqqında dediklərinə nə əlavə edə bilərsiniz? Başqa hansı dərman bitkilərini tanıyırsınız? Bildiklərinizi yoldaşlarınıza da deyin. Dərsliyinizin sonrakı səhifələrində də bir neçə dərman bitkisinin adına rast gələcəksiniz.

5. İradənin müəlliminin dediyi “torpağımızın altı da, üstü də qızıldır” fikri ilə siz də razısınızmı? Qruplara bölünün və mövzunu müzakirə edin.

6. Mətni diqqətlə oxuyun. Qara rənglə fərqləndirilmiş sözün mənasına uyğun cavabı tapın.

a) üz - sifət: Nərgizin üzü | b) üz - qaymaq: südün üzü | c) üz - qopar: gülü üz

7. Diqqətli olun. Hansı artıqdır?

a) kitabın üzü b) göyün üzü c) bənövşəni üz d) yorğanın üzü