...Mister həyəcan içində idi. Dözə bilmirdi. Çılpaq dizlərini qatlayıb diz çökdü. Xalçanın haşiyələrinə, ilmələrinə bir də diqqətlə baxdı, ayağa qalxdı. Xalçanı qaldırıb öz sinəsinə tutdu. Sonra tacirə verib divardan asılı kimi saxlatdı.

Sanki bu səslə Sonanı ayıq salmaq üçün xəbərdarlıq edirdilər.

Sona əli ilə xalçanın ucundan tutduğu halda dayananlara baxdı. ...Tacirə dedi:

- On qızıl!

Kimsə dizinə çırpdı. Bir cavan fəhlənin elə “Bay!” səsi çıxdı ki, elə bil oğlanın ürəyinə güllə dəydi.

Sona oğlanın sözlərini eşitdisə də, əllərini çoxdan açmışdı. Bir əli xalçanın ucunda idi. O biri ovcunu da misterə tərəf açmışdı. İngilis portmanatından qızıl sayırdı...

Bir, iki, üç ...

Sonanın bədəni ağır bir zərbə yemiş kimi silkələndi. Özünü doğrultmaq istədi. Ürəyi qısıldı. O, cəld ayağa qalxdı. Xalçaya baxdı.

Bu dəfə ona xalça yox, bağlı-bostanlı, güllü-çiçəkli vətən mülkü, bu mülkün sərvəti, neməti göründü! Sona bu müqəddəs aləmi sata bilərdimi?

Mir Cəlal

SÖZLÜK

heyrət, doyunca, qatlamaq, qoltuq, ilmə, duruxmaq, haşiyə, arxayınlıq, zərbə, çılpaq, silkələnmək, töküşdürmək

SÖZ EHTİYATI

gözü sataşmaq, ayıq salmaq, vətən mülkü, dizinə çırpmaq, arxayınlıq hasil etmək, özünü doğrultmaq, qoltuğuna vurmaq, ürəyi qısılmaq, yük yeri