6. Elşənin hərəkətini bəyəndinizmi? Elşən qocanın eynəyini verməsəydi, ona münasibətiniz necə olardı? Qruplara bölünün və fikirlərinizi təqdim edin.

7. Şeirdə fərqləndirilmiş “əsdi” sözünün əvəzinə hansı sözü işlətmək olar?

a) sındı b) titrədi c) büdrədi d) dolaşdı e) ağrıdı

8. Hansı variantlarda “əsmək” sözü əsl (birinci) mənasında işlənməyib?

a) Külək əsdi. b) Qocanın əli əsdi. c) Uşaq əsirdi. d) Ürəyim əsdi.

9. “Eynək”, “gözlük”, “çeşmək” sözlərini tədris dilində deyin. Tədris dilində neçə söz alındı. Necə düşünürsünüz, bunlar eyni, yoxsa ayrı-ayrı mənalar bildirir?

10. Çoxbilmiş deyir ki, təşəkkür edəndə aşağıdakı şəkildə edin:

- Çox sağ olun!
- Təşəkkür edirəm!
- Sizə zəhmət oldu, çox təşəkkür edirəm!
- Bağışlayın, vaxtınızı aldım.
- Çox sağ olun, vaxtınızı aldım!
- Minnətdaram!

11. Şeirin məzmununu öz sözlərinizlə yazın. Bir-birinizin yazılarınızı oxuyun və fikrinizi bildirin.

12. Şeirdə yaşıl rəngdə verilmiş sözləri və qırmızı rəngli ifadələri yaxınmənalı hesab etmək olarmı? Fikirlərinizi əsaslandırın.

### DƏNİZİN SEVİNCİ

Soyuq bir payız günü idi. Dəniz məktəbdən qayıdırdı. Evə tez çatmaq istəyirdi. Həyətə yaxınlaşanda iniltiyə bənzər, zəif bir səs eşitdi. Dayandı. O yan - bu yana baxdı. Elə bir şey görmədi. Getmək istəyirdi ki, səs yenidən eşidildi. Dinşədi. Səs balaca kolun dalından gəlirdi. Tez kola yaxınlaşdı*. Səhv etməmişdi. Burada balaca bir pişik balası büzüşüb tir-tir əsirdi. O, çox zəif idi, səsi güclə* çıxırdı. Dəniz başa düşdü ki, pişik balası acdır, bir tərəfdən də soyuq ...