Kosam bir oyun eylər,
Quzunu qoyun eylər.
Yığar bayram xonçası,
Hər yerdə düyün eylər.

Novruz-novruz bahara,
Güllər-güllər nübara.
Bağçamızda gül olsun,
Gül olsun, bülbül olsun.

Bal olmasın, yağ olsun,
Evdəkilər sağ olsun.
Xanım dursun ayağa,
Kosaya pay versin ağa.

Nəğmə qurtaran kimi, kosa “kosa öldü”, - deyib, yerə yıxılır. Bu zaman ona suallar verib cavab alırlar:

- Kosa, hardan gəlirsən?
- Dərbənddən.
- Nə gətirmisən?
- Alma.
- Almanı neylədin?
- Satdım.
Bal olmasın, yağ olsun, Evdəkilər sağ olsun. Xanım dursun ayağa, Kosaya pay versin ağa.
- Pulunu neylədin?
- Öküz aldım.
- Öküzü neylədin?
- Vurdum öldü.

Kosanın bu sözündən sonra yoldaşları birlikdə bu nəğməni oxuyurlar:

Başın sağ olsun, kosa,

Arşın uzun, bez qısa,

Kəfənsiz ölməz kosa.

Bundan sonra da kosaya çoxlu suallar verib cavab alır , nəğmə oxuyurlar.

Ev yiyəsi yerindən gec dursa, oyunçular bir ağızdan oxuyurlar:

Ay kosa-kosa gəlmisən,

Gəlmisən meydana sən,

Almayınca payını,

Çəkilmə bir yana sən...

Nəğmədən sonra kosaya pay verirlər. Oyunçular kosanı o biri evə aparırlar. Belə-belə bütün evləri gəzir, yığdıqları şeyləri düzəltdikləri evə gətirir, şənlik keçirirlər.

SÖZLÜK

zirək, tərsinə, kürk, çömçə, zınqırov, unlamaq, öküz, nübar, düyün

SÖZ EHTİYATI

motal papaq, pay vermək, arşın, kəfənsiz