#### ÇOXBİLMİŞ DÜŞÜNDÜRÜR

1. Novruz bayramı ilə əlaqədar bildiyiniz adətləri sadalayın

2. Siz də bayram axşamlannda tonqal qalayırsınızmı? Tonqalın üstündən tullanan zaman deyilən sözləri səsləndirin. Bilmirsinizsə, öyrənin.

3. Bilirsinizmi, “Qulaq falı”na hansı çərşənbədə çıxırlar? Bu adətin mənası barədə məlumatınız varmı? Soruşub öyrənin, çox maraqlıdır!

4. Novruz bayramında bayram xonçası necə bəzənir? Novruz xonçası ilə bağlı düzgün cavabı tapıb səsləndirin.

a) Xonça bayram şirniyyatı, səməni, bayram şamları, qoz-fındıq, meyvə, boyanmış yumurta ilə bəzənir.
b) Xonçaya böyük bir qabda bayram plovu qoyulur.
c) Xonçaya [s] səsi ilə başlanan yeddi növ əşya qoyulur.
d) Xonça ancaq şəkərbura, paxlava və qoğaldan ibarət olmalıdır.

5. Novruz adətlərindən ən çox xoşunuza gələni hansıdır? Məsələn, heç “yumurta döyüşdürmək”də udmusunuzmu? Bu barədə danışın.

#### ÇOXBİLMİŞ ÖYRƏDİR

Sevimli dostlar, siz təhsil aldığınız dildə elə sözlər bilirsiniz ki, onlar bir-birinə əks mənalar ifadə edir. Belə sözlər Azərbaycan dilində də var. Məsələn: qara-ağ, hündür - alçaq, uzun-gödək, şirin-acı, ağlamaq-gülmək, almaq-vermək...

Tədris dilində olduğu kimi, Azərbaycan dilində də belə sözlər əksmənalı sözlər, yəni antonimlər adlanır.

6. Bayram axşamı “papaq atmaq” adətinə necə baxırsınız? Bu adəti yaşatmaq lazımdır, yoxsa yox? Papağınıza qoyulan paydan razı qalmısınızmı? Fikirlərinizi yoldaşlarınızla bölüşün.

7. Novruz bayramı başqa hansı ölkələrdə bayram edilir? Araşdırma aparın, təqdimat hazırlayın.

8. Azərbaycanda yaşayan digər xalqların nümayəndələri də yazın gəlişini bayram edirmi? Bu xalqların bayramları barədə məlumatınız varmı? Bildiklərinizi danışın.

9. Mətnin sonrakı hissələrində göy rəngdə verilmiş sözlərin bir-birinə münasibətini müəyyənləşdirin.

a) yaxınmənalı sözlərdir b) əksmənalı sözlərdir c) omonim sözlərdir

10. Mətndə narıncı rəngdə verilmiş sözlərə əksmənalı sözlər tapın və həmin sözləri cümlə içərisində işlədin.

11. Mətndə yaşıl rəngdə verilmiş sözləri cümlələr içərisində elə işlədin ki, onlar ayrı-ayrı mənalar bildirsin.

12. Azərbaycan əlifbasını təkrar edin. Aşağıdakı rəqs və mahnı adlarını seçib ayrı-ayrı sütunlarda əlifba sırası ilə yazın.

“Qazağı”, “Qoçəli”, ’’Qaragilə”, “Uzundərə”, “Sarı gəlin”, “Ay bəri bax”, “Naz eləmə”, “Aman nənə”, “Süleymani”, “Küçələrə su səpmişəm”, “Bəh-bəh”, “İnnabı”, “Vağzalı”, “Heyva gülü”, “Alça gül açdı”, “Yallı”.