Hakim:

- Düzdür. Bəs ən bədbəxt adam kimdir?

Varlı qışqırdı:

- O mənəm. Ona görə ki ən yaxşı inəyimi qardaşıma vermişəm!

Kasıb güldü:

- Yox! Bədbəxt o adamdır ki, o, hakimin qarşısında etiraf etmir ki, qardaşına südlü inək yox, dəri verib.

Hakim dedi:

- Ey kasıb, sən düzgün cavab verdin. İnək sənindi.

Latış xalq nağılı. Tərcümə edən: Q. İsabəyli

SÖZLÜK

soraq, məhkəmə, paxıllıq, bədbəxt, zəhmətkeş

SÖZ EHTİYATI

tələb etmək, etiraf etmək, ölüm ayağında, şərt kəsmək, ömrünü başa vurmaq

1. Nağılı oxuyun və suallar əsasında məzmununu danışın.

1) Kasıb qardaş nə üçün varlı qardaşın qapısına getmişdi?
2) Varlı qardaş nə üçün öz inəyini qardaşına verdi?
3) Varlı qardaş inəyi verdiyinə niyə peşman oldu?

4) Varlı qardaş niyə inəyin özünü yox, dərisini istəyir?
5) Qardaşlar niyə razılığa gələ bilmirlər?
6) Hakim məsələni necə həll edir?

2. Nağıldan çıxardığınız nəticə barəsində yoldaşlarınızdan biri ilə dialoqa girin.

3. Hakimin qərarı ilə razılaşırsınızmı? Hakim nə üçün kasıb qardaşı haqlı saydı? Fikirlərinizi əsaslandırın.

4. Bu məsələdə hakim siz olsaydınız, kimin haqlı, kimin haqsız olduğunu hansı üsullarla müəyyən edərdiniz və qərarınız necə olardı? Fikirlərinizi açıqlayın.

5. Sinif yoldaşlarınızın, dostlarınızın köməyə ehtiyacı olduqda, onlara kömək edirsinizmi?

6. * Atalar sözlərini oxuyun. Bu atalar sözlərindən hansı nağılın məzmununa daha çox uyğun gəlir?

### ATALAR SÖZÜ - SÖZLƏRİN GÖZÜ

Yalan ayaq tutar, yeriməz.
Yalançını mənzilinədək qov.
Yalan söz üz qızardar.

Yalan doğrunun quludur.
Artıq tamah daş yarar.
Daş qayıdıb baş yarar.

7. “Dünya” sözünə yaxınmənalı olan sözləri səsləndirin.

materik, ərazi, sahə, kainat, dağlıq, cahan, okean, aləm

8. “Varlı qışqırdı” cümləsində hansı sözdən istifadə daha çox yerinə düşür?

a) səsləndi b) bağırdı c) çığırdı d) hirsləndi

9. Nağılda yaşıl rəngdə verilmiş sözlərdən ikisinin üstündə ulduz işarəsi qoyulub. Çoxbilmiş deyir ki, siz bu sözlərə yaxınmənalı sözlər tapmaqda çətinlik çəkəcəksiniz. Belədir, ya yox?

10*. Nağılda göy rəngdə verilmiş ifadələri bir sözlə əvəz edib, cümlələri oxuyun. Hansı variant daha çox xoşunuza gəldi?