7. Şeirin axırıncı bəndini bir də oxuyun. Şair ananın məktəbdən gəlməyini niyə baharın gəlməsinə bənzədir? Fikirlərinizi əsaslandırın.
8. Ananızın bişirdiyi hansı xörəkləri yeməkdən doymursunuz? Bəs nənənizin, xalanızın, bibinizin bişirdiyi hansı yeməkləri sevirsiniz ?
9. Atalar sözlərini oxuyun və şeirin məzmununa uyğun gələni deyin.

### ATALAR SÖZÜ - SÖZLƏRİN GÖZÜ

Ata-ana sözünə baxan “Neyləyim” deməz.
Oğul arxadır, qız yaraşıqdır.
Qız anadan görməsə, öyüd almaz.

Böyüyün böyük yeri var, kiçiyin - kiçik!
Yolda yoldaş, evdə qardaş.
Ana evin dirəyidir.

10. ”Nənəmin əllərindən bal damır” cümləsini necə başa düşürsünüz?

    a) Nənəmin bişirdiyi yeməklər çox dadlı olur.
    b) Nənəm əlinə tez-tez bal çəkir.
    c) Nənəmin əli bal kimi şirindir.
    d) Nənəm arı yeşiyindən bal çıxarır.

11. Şeirdə göy rəngdə verilmiş sözlərin yazılışında səhvə yol verilmişdir. Həmin səhvləri tapın və sözləri düzgün şəkildə yazın.
12. Aşağıdakı cümlələri oxuyun. Sonra onları həm sual, həm də nida intonasiyası ilə tələffüz edin.

    1) Sonanın anası məktəbdə işləyir.
    2) Onun iş otağından heç vaxt iş əskik olmur.
    3) Bizim mətbəximizdən dolma qoxusu gəlir.
    4) Müjgan xala həmişə dadlı yeməklər bişirir.

LAYLA

Beşigiv bəzəyəydim,
İçinə gül düzəydim.
Nə dedim ki, sən küstüv
Kaş dilimi kəsəydim.
Laylanın adı nədi?
Şəkərdən dadı nədi?
Çağırıram, səs verməz
Bilmirəm, dərdi nədi?
Layla dedim, yatgınan
Bağ gülünə batgınan.
Bağ gülü kölgə salıb,
Kənarında yatgınan.