### MƏKTƏB ZAMANI GƏLDİ!

Tez ol, dur get məktəbə,
Sarıl elmə, ədəbə.
Abdulla Şaiq

Sevimli dostlar, deyin görüm, Mirzə Ələkbər Sabirin ikinci və üçüncü siniflərdə öyrəndiyiniz “Yaz günləri”, “Uşaq və buz” şeirlərini unutmamısınız ki? Bəs Abdulla Şaiqin “Uşaq və dovşan”, “ Səməni”, “Qərənfil” şeirləri yadınızdadırmı? Sevimli şairlərimizin daha hansı şeirlərini oxumusunuz? Əziz uşaqlar, M.Ə.Sabir və A.Şaiq dost olublar. Ona görə də Çoxbilmiş istəyir ki, indi hər iki şairin digər şeirlərini oxuyasınız! Görək həmişə uşaqları sevən və onları millətin gələcəyi hesab edən sevimli şairlərimiz sizlərə bu şeirlərində nə deyirlər?

#### MƏKTƏBƏ ÇAĞIRIŞ!

Mənim bağım, baharım!
Fikri ziyalı oğlum!
Məktəb zamanı gəldi,
Dur, ey vəfalı oğlum!

Ey gözüm, ey canım!
Get məktəbə, cavanım!

Gün çıxdı, sübh açıldı,
Qaranlıqlar qaçıldı,
Pəncərədən gün düşdü,
Otaqlara saçıldı.

Ey gözüm, ey canım!
Get məktəbə, cavanım!

Oğul, oğul, amandır,
Çox yuxlamaq yamandır.
Çox yuxlamaq - şeytandan,
Tez durmaq - allahdandır.

Ey gözüm, ey canım!
Get məktəbə, cavanım!

Müəllimin kəlamın
Al, saxla ehtiramın;
Həqdən edər təmənna
Məktəbinin dəvamın.

Ey gözüm, ey canım!
Get məktəbə, cavanım!
Mirzə Ələkbər Sabir

Abdulla Şaiq

SÖZLÜK

nur, qiymətli, ədəb, vəfalı, ehtiram, ziyalı

SÖZ EHTİYATI

sübh açıldı, al şəfəqli, təmənna etmək, ehtiramını saxlamaq, kəlam, saçılmaq, sarılmaq