#### ƏRƏB VƏ DƏVƏ

Bir ərəbin 10 dəvəsi vardı. Birini minib doqquzunu qabağına salıb gedirdi. Ərəb dəvələrini sayıb gördü ki, doqquzdur. Amma mindiyini saymadı. Fikirləşdi ki, dəvənin birini itirib. Aşağı düşüb* hər tərəfi axtardı. Bir əlamət görməyib yenidən saydı. Gördü ki, dəvə ondur. Yenə dəvəyə mindi. Bir qədər yol gedəndən sonra dəvələrini saydı. Yenə gördü ki, doqquzdur. Yenə aşağı düşüb hər tərəfi axtardı. Bir əlamət görmədi. Təkrar sayanda gördü ki, ondur. Dedi ki, mən dəvəyə minəndə dəvənin biri yox olur*. Yaxşısı budur, yolu piyada gedim, təki dəvə itməsin*.

9. «Ərəb və dəvə» mətnində göy rəngdə verilmiş sözlərdən ikisinin üzərində ulduz işarəsi qoyulmuşdur. Onları bir-birinin yerində işlətmək olarmı? Bəs göy rəngdəki digər sözləri hansı sözlərlə əvəz edə bilərsiniz? Özünüzü yoxlayın.

10. Cümlələri oxuyun və Azərbaycan dilinin spesifik səslərinin düzgün tələffüzünə diqqət yetirərək təkrar edin. Hansı spesifik səsə rast gəlmədiniz? Həmin səsə aid özünüz misallar deyin.

Cəmilə əlində qırmızı papağı təəccüblə meymunlara baxırdı. Birdən meymun əlini uzadıb Cəmilədən papağı almaq istədi. Toğrul tez Cəmilənin qolundan tutub özünə tərəf çəkdi.

Meymun qəzəblə Toğrula baxdı və qəfəsin içində atılıb-düşməyə başladı.

Göyün üzündə qara buludlar göründü. Bir azdan yağış yağmağa başladı. Yağış getdikcə şiddətləndi. Su uşaqların papaqlarından süzülüb tökülürdü. Birdən meymun Gülgəzə baxıb adam kimi gülməyə başladı. Meymun əllərini dizlərinə vurur, atıla-atıla gülürdü. Uşaqlar dönüb Gülgəzə baxdılar.

11. Mətndə yaşıl rəngdə verilmiş sözlərdən birinin üzərində ulduz işarəsi qoyulmuşdur. Çoxbilmiş deyir ki, şəkillərə baxaraq bu sözün bir neçə mənada işləndiyini özünüz müəyyən edə bilərsiniz.