SÖZLÜK

xatirə, cırcırama, aramsız, ahəng, bənzəmək, köməyinə çatmaq

#### ÇOXBİLMİŞ DÜŞÜNDÜRÜR

1. Uşaqlığınızla bağlı xatirələriniz varmı? Xatırlayın və danışın.
2. Uşaq olarkən ananıza verdiyiniz suallardan yadınızda qalan varmı?
   Xatırlayın, ananıza ən çox hansı sualları verirdiniz?
3. Valideynlərinizdə olan hansı xasiyyətin sizdə də olmasını istərdiniz?
   Fikirlərinizi əsaslandırın.
4. Tapmacanı oxuyun, cavabı hamıdan tez tapmağa çalışın.

   Xırdaca quşlar
   Bağlarda işlər,
   Əlinə qonsa,

   Əlini dişlər.
   Çəməndən yığar,
   Elə bağışlar.
   Məmməd Aslan

5. Yanıltmacı oxuyun. “X” səsinin düzgün tələffüzünə diqqət yetirin.

Xatirə xala xallı xoruzu və xal-xal xurmaları xatırladı. Xırdaca xurmaları xırt-xırtla yeyən xallı xoruzu Xumara da xatırlatdı. Xatirə xala və Xumar xış-ıxış xışıldayan xallı xoruzu xatırladılar. Xallı xoruzu xatırlaya-xatırlaya Xanımın gətirdiyi xurmalardan yeyib xumarlandılar.

SÖZLÜK

xumarlanmaq, xatırlamaq

6. Ana haqqında minlərlə şeirlər yazılmışdır. Siz də o şeirlərdən bir neçəsini əzbər bilirsiniz. İndi isə dostunuz Çoxbilmişin sizin üçün gətirdiyi yeni şeiri oxuyun, əzbərləyin və əziz günlərdə ananıza söyləyin.

### ANANIN İŞ OTAĞI

Həm məktəpdə, həm evdə
İşləyir mənim anam.
Elə bil, heç yorulmur,
Heyran olmuşam ona.

Xoş zümzümə süzülür,
Anamın dodağınnan.
Heç vaxt iş əskik olmur
Onun iş otağınnan.

O, məktəpdən gələndə,
Elə bil, bahar gəlir.
Bizim mətbəximizdən
Daddı qoxular gəlir...

Rafiq Yusifoğlu

SÖZLÜK

zümzümə, qoxu, süzülmək, heyran olmaq