İndi gəldim sizdən soruşum. Siz, doğrudan da, Murada “4” yazmışsınız ki, sinifdə nadinclik eləməsin, ya dərsini, həqiqətən, yaxşı bilib?

Fəridə müəllimə başını buladı. Qadın onun əsəbiləşdiyini hiss etdi.

- Müəllim, bəlkə, sözü düz demədim, səhvim* oldu. Gərək bağışlayasan.

- Yox, yox. Düz deyirsiniz. Sizin oğlunuz “4” qiymətini öz zəhməti ilə qazanıb.

- Çox sağ olun, müəllimə! Mən ... - Qadın sözünün gerisini deyə bilməyib gözünün yaşını sildi.

Qılman İlkin

SÖZLÜK

dərhal, həqiqətən, çəkinə-çəkinə, qoşa

SÖZ EHTİYATI

ağlamaq tutdu, pərt olmaq, başını bulamaq, dediyindən belə çıxdı

#### ÇOXBİLMİŞ DÜŞÜNDÜRÜR

1. Hansı fikirlər mətnə uyğun deyil?

a) Muradın anası və Fəridə müəllimə sinif otaqlanndan birində oturub söhbət etdilər.
b) Müəllimə Murada “4” qiymət yazıb ki, o, dərsdə sakit otursun.
c) Murad “4” qiyməti öz zəhməti ilə qazanıb.

2. Diqqətlə oxusanız, aşağıdakı suallann hamısına mətndə cavab tapa bilərsiniz. Belədirmi?

a) Fəridə müəllimə Muradın anasını görəndə nə üçün sevindi?
b) Muradın anası niyə danışa bilmədi və ağladı?
c) Muradın məsələsi müzakirə olunanda niyə hamı güldü?
d) Fəridə müəllimə qapıdan girəndə Murad nə ilə məşğul olurdu?

3. Mətnin məzmununa uyğun gələn fikri müəyyənləşdirin.

1) Gec-tez həqiqət öz yerini tapır.
2) Haqsızlığa göz yummaq olmaz.
3) Yaxşı oxumaq hər kəsin borcudur.

4. “Əyləşmək” sözünü hansı sözlə əvəz edərdiniz? Mətndə həmin söz işlənibmi?

a) oturmaq b) domuşmaq c) əyilmək d) iməkləmək

5. “Sözə başlamaq“ ifadəsinin mənasına heç uyğun olmayan variant hansıdır?

a) danışmaq b) söyləmək c) dillənmək d) cavab vermək

6. Mətndə qırmızı rəngdə verilmiş “pərt olmaq” ifadəsini hansı sözlə əvəz etmək olar ?

a) utanmaq b) tutulmaq c) hirslənmək d) kədərlənmək

7. Necə düşünürsünüz, Muradın “4” aldığını eşidən müəllimlər niyə gülüşdülər? Əslində onlar necə hərəkət etməli idilər? Fikirlərinizi yoldaşlarınızla bölüşün.

8. Mətndəki “səhv” sözünün əvəzinə hansı sözü işlətmək olmaz?

a) yanlış b) nöqsan c) qüsur d) xata e) hörmət

9. Mətndə yaşıl rəngdə verilmiş sözləri təhsil aldığınız dilə tərcümə edin. Necə düşünürsünüz, həmin sözlərə artırılan şəkilçilər sözlərin mənasını dəyişib, yoxsa yox? Fikirlərinizi açıqlayın və əsaslandırın.

10. Mətndə göy rəngdə verilmiş sözlərin əvəzinə başqa hansı sözləri işlətmək olar? Cümlələri tapdığınız sözlərlə yenidən oxuyun və tərcümə edin.