Tapın deyim bir bilməcə:
Şəkil çəkər gündüz, gecə.
Bircə qırıq yana çəkil,
Tez silinib gedər şəkil. ♦ ♦ ♦ ♦ ♦

Məmməd Aslan

SÖZLÜK

bircə qırıq

#### ÇOXBİLMİŞ GÜLDÜRÜR

12. Çoxbilmişin sizin üçün seçdiyi lətifəni oxuyun. Necə düşünürsünüz, kəndli niyə belə cavab verir? Diqqətlə oxusanız, sualın cavabını mətndə tapa bilərsiniz.

#### OXUMAQ, YAZMAQ BİLSƏYDİM

Cahil bir kəndli göz həkiminə gedərək bir gözlük istəyir. Həkim onun gözünə müxtəlif gözlüklər taxır və qarşı divardakı hərfləri göstərir. Kəndli heç bir gözü ilə hərfləri oxuya bilmir. Bunu görən həkim:

- Yoxsa oxuyub-yaza bilmirsən? - deyə kəndliyə müraciət edir.

Kəndli:

- Ah, əfəndim! - deyir. Oxumaq, yazmaq bilsəydim, heç səndən gözlük almağa gələrdim?

Kərkük folklorundan

SÖZLÜK

taxmaq

SÖZ EHTİYATI

cahil

13. Lətifədə fərqləndirilmiş sözlərin və həmin sözlərdə köklərin mənası üzərində müşahidə aparın. Necə bilirsiniz, köklərə artırılan şəkilçilər həmin sözlərdə məna fərqi yaradırmı? Fikirlərinizi açıqlayın.

14. Şeiri oxuyun. Riyaziyyat dərsində öyrəndiyiniz fiqurların adlarını Azərbaycan dilində deyin və həmin sözlərə aid cümlələr qurun.

#### ÜÇBUCAQ

Bu oğlanı tanıyın-
Olsa da, adı Qoçaq*,
Həndəsədən yenə də
“3” qiymət aldı ancaq*.

Dedim: - Payız gələndə
Sən göyə diqqətlə bax:
Durnalar da havada
Qura bilir üçbucaq.*

Oqtay Rza

SÖZLÜK

həndəsə