7. Ümummilli liderimiz Heydər Əliyevin ana dilimiz barəsində aşağıdakı tövsiyəsini unutmamısınız ki? Bir daha oxuyun və çıxardığınız nəticə barəsində danışın.

“Bizim çox gözəl, zəngin, cazibədar dilimiz var.

Hər bir Azərbaycan vətəndaşı, hər bir azərbaycanlı öz ana dilini, dövlət dilini mükəmməl bilməlidir. ... Başqa dilləri öyrənərkən öz dilinizi heç vaxt unutmayın və öz ana dilinizi heç bir başqa dilə dəyişməyin. Xalqın, millətin, insanın öz ana dilindən əziz heç bir şeyi ola bilməz”.

8. Azərbaycan dili sizin ana dilinizdir, yoxsa bu dili dövlət dili kimi öyrənirsiniz? Azərbaycan dilini öyrənərkən hansı çətinliklərlə qarşılaşırsınız? İngilis dilini öyrənmək asandır, yoxsa Azərbaycan dilini? Fikirlərinizi əsaslandırın.

9. Dil barəsində hansı atalar sözlərini bilirsiniz? Çoxbilmişdən yenilərini öyrənin:

### ATALAR SÖZÜ - SÖZLƏRİN GÖZÜ

Söz dünyanın naxşıdır.
Yaxşı söz dəmir qapıları açar.
Sözün yaxşısı baldan şirin olar.

Şirin dil ilanı yuvasından çıxarar.
Əvvəl düşün, sonra danış.
Az söylə, söz söylə!

10. Atalar sözlərində göy rəngdə verilmiş sözlərin bir-birinə münasibətini müəyyənləşdirin. Sonra çəhrayı rəngdə verilmiş sözlərə yaxınmənalı sözlər tapıb deyin və tapdığınız sözləri cümlələrdə işlədin.

11. Oxuduqlarınız əsasında “Mənim ana dilim” mövzusunda mətn tərtib edin. Mətni tərtib edərkən bildiyiniz hikmətli sözlərdən və şeirlərdən də istifadə etməyə çalışın.

Bir gün Qazan xan məclis qurmuşdu. Sağ yanında qardaşı Qaragünə, sol yanında dayısı Aruz oturmuşdu*. Oğlu Uruz isə qarşısında durmuşdu.

Qazan xan sağına baxdı, güldü, soluna baxdı, çox sevindi. Qarşısına baxdı, oğlu Uruzu gördü.Ağladı . Bu, Uruza xoş gəlmədi. İrəli gəldi, diz çökdü və atasına dedi: