2. Evinizdə qazdan istifadə edirsinizmi? Qazdan istifadə ətraf aləmin qorunmasında hansı cəhətdən faydalıdır? Bildiklərinizi yoldaşlarınızla bölüşün.

3. Qazla necə davranmalı olduğunuzu bilirsinizmi? Bu barədə danışın. Unutmayın ki, qaz həm də çox təhlükəlidir. O, bir çox partlayışların və yanğınların törədicisidir. Qazdan istifadə zamanı hər hansı bir diqqətsizlik böyük faciələrə yol aça bilər.

SÖZLÜK

təhlükəli, partlayış, faciə

SÖZ EHTİYATI

davranmaq, törədici, yol açmaq

4. Tapmacaları oxuyun, aralarındakı ortaq cəhəti tapın. Onu niyə atlaza oxşadırlar?

Ala atlaz,
Yaşıl atlaz.
Qayçı kəsməz,
İynə batmaz. ♦ ♦ ♦ ♦

Əynində atlaz,
Dənizdə batmaz.
♦ ♦ ♦ ♦

SÖZLÜK

əynində atlaz, ala

5*. Azərbaycanda küləkdən və günəşdən elektrik enerjisi alındığı barədə məlumatınız varmı? Bunun ekologiyanın qorunmasına faydası barədə bildiklərinizi danışın.

6. Kəmərin nə olduğunu, yəqin ki, bilirsiniz. Necə düşünürsünüz, “qaz kəmərləri” birləşməsindəki “kəmər” sözünə çoxmənalı söz demək olarmı? Fikrinizi əsaslandırmağa çalışın.

7. Mətndə bir yerdə “vətən” sözü böyük hərflə yazılıb. Çoxbilmiş deyir ki, burada səhv var. Çoxbilmiş düzmü deyir? Fikirlərinizi əsaslandırın.

8. Mətndəki çəhrayı rəngdə olan sözlərlə omonimlik təşkil edən sözləri deyin, mənasını izah edin. Həmin sözləri tədris dilinə tərcümə edin.

9. Mətndə yaşıl rəngdə verilmiş sözü aşağıdakılardan hansı ilə əvəz etmək olar?

a) varlı
b) dövlətli
c) bol
d) çox gözəl

10. Mətndə böyük hərflərlə yazılmış sözləri dəftərinizə köçürün. Həmin sözlərin böyük hərflə yazılmasının səbəbini izah edin və onları əlifba sırası ilə düzün.

11. Buraxılmış sözləri əlavə etməklə aşağıdakı cümlələri oxuyun. Çətinlik çəksəniz, dostunuz Çoxbilmişin köməyindən istifadə edin.

1) Dəmir filizi yatağı ehtiyatlarına görə - - dünyada Çindən sonra 2-ci yeri tutur. 2) Alüminium filizinin ən böyük yatağı da — rayonundadır. 3) Qızıl yataqları, əsasən, — və Laçın rayonları ərazisindədir. 4) Ən böyük neft-qaz yataqları — yarımadasında və Aşağı Küryanı rayonlardadır. 5) -- rayonundakı İstisu, -- Badamlı, Sirab, -- Qalaaltı, --Turşsu mineral suları ölkəmizdən uzaqlarda məşhurdur.

Köməkçi: Abşeron, Şuşa, Dəvəçi, Naxçıvan, Daşkəsən, Kəlbəcər

12. “Yeraltı sərvətlərimiz” başlıqlı mətn tərtib edin, yoldaşlarınıza oxuyun.

13. Azərbaycanda daha hansı yeraltı sərvətlərin olduğunu bilirsiniz? Ölkəmizdə qızıl, gümüş, mis, alüminium və s. kimi faydalı metalların çıxarılması barədə məlumatınız varmı? Kiçik bir araşdırma aparın və nəticəsini müzakirə edin.