9. Tapmacanı oxuyun və cavabını deyin. Bəzi uşaqlar ondan qorxurlar. Siz də ♦ ♦ ♦ ♦ ♦ ♦ ♦ ♦- dən qorxursunuzmu?

Ayağı beldən uca,
Hoppanır uça-uça.
Ziyan verər əkinə,
Deyin görək adı nə?

10. ♦ ♦ ♦ ♦ ♦ ♦ ♦ ♦ əkinə necə zərər vurur? Bu barədə eşitmisinizmi?

11. Mətndə yaşıl rəngdə verilmiş sözləri düzgün tələffüz etməyə çalışın. Həmin sözlərdən bir neçəsini cümlələrdə işlədin.

12. Mətndəki sözlərdən bir neçəsi göy rəngdə verilib. Bu sözlərin quruluşuna görə digərlərindən nə ilə fərqləndiyini izah edə bilərsinizmi?

### TAĞI ƏMİDƏN SİZ DƏ ÖYRƏNİN!

Mən əvvəllər qurdlar ilə kəpənəklərin əlaqədar olduqlarını bilməzdim.

Bir dəfə bağda alabəzək bir qurdu yarpağa büküb gətirdi

- Tağı əmi, bax gör nə qəşəng qurddur!* - deyə ona göstərdim.

- Doğrudur, gözəldir. Lakin bu qurd* kəpənək olanda daha da gözəl olacaqdır, - deyə Tağı əmi əlavə etdi.

Mən təəccüblə* soruşdum:

- Bundan necə kəpənək olacaqdır? Onun qanadları var, bunun yoxdur.

Tağı əmi cavab verdi:

- Bu qurd* yarpaq* yeyə-yeyə böyüyəcəkdir. Sonra hörümçək kimi tor hörüb içində qalacaqdır*. Bir müddətdən sonra onun gözləri, ayaqları* yox olub topal olacaqdır*. Sonra topala qanadlar*, göz gələcəkdir. Yayın isti günlərinin birində baramasını deşib çıxacaqdır*. Bağda uçub çiçəklərə qonduqda*, sən də papağını əlinə alaraq* onu tutmaq istəyəcəksən.

Mən o vaxta kimi ipəkqurdunun saxlanılmasını görməmişdim. Sonralar özümüz qurd saxladıqda* Tağı əminin nağıl etdiyini öz gözümlə gördüm.

Süleyman Sani Axundov

SÖZLÜK

qurd, barama, alabəzək, ipəkqurdu

SÖZ EHTİYATI

topal, nağıl etmək, əlaqədar olmaq, bir müddətdən sonra