Gülnaz gülləri suya qoydu. Çingiz Gülnaza baxıb güldü. 3. Dünən bazar günü idi. Gülnazın anası bazardan qaz almışdı. Bu gün Könül xala qazı bişirmək istəyirdi. Ancaq qaz yanmırdı. Könül xala ocaq qalamağa başladı.

11*. “Şeyx Səfi” xalçası haqqında eşıtmişsınızmi? Çoxbilmiş onu sizə tanıtmaq istəyir. Məlumatı oxuyun, təhsil aldığınız dilə tərcümə edin və yadda saxlayın.

“Şeyx Səfi” xalçası XVI əsr Təbriz xalçaçılıq məktəbinin şah əsəri, ən nadir incisi hesab olunur. Bu xalça 1539-cu ildə Təbrizdə toxunmuşdur. XVI əsrdə dünyada toxunmuş xalçaların ən böyüyüdür. Şeyx Səfiəddinin Ərdəbildəki məscid türbəsinə bağışlanmışdır. 350 ildən artıq məscidin türbəsini bəzəmişdir. Uzunluğu 10,51 metr, eni 5,34 metrdir. Ümumi sahəsi 56,12 kvadrat metrdir.

1893-cü ildə Londonun “Viktoriya və Albert” muzeyinə satılmışdır. Hazırda Böyük Britaniya muzeylərində saxlanılan nadir və çox qiymətli sənət əsərlərimizdən biridir.

SÖZLÜK

sahə, türbə, nadir inci, sənət əsəri

12. “Şeyx Səfi” xalçası haqqındakı mətndə qara rəngdə verilmiş sözlərdən biri qalan 3 sözdən fərqlənir. Bu fərqi izah edə bilərsinizmi?

13. Oxuduğunuz mətnlər əsasında düzgün cavabı müəyyənləşdirin.

“Yusif-Züleyxa” və “Şeyx Səfi” xalçalarını birləşdirən nədir?
a) Hər ikisi Azərbaycan xalçaçılıq məktəbinin qiymətli nümunəsidir.
b) Hər ikisi Təbrizdə toxunub.
c) Hər ikisi Britaniyada London muzeylərində saxlanılır.

14. Necə düşünürsünüz, mətnə niyə “İtə ataram, yada satmaram” başlığı seçilib? Bunu bilmək istəsəniz, gərək mətnin ikinci hissəsini oxuyasınız.

### İTƏ ATARAM, YADA SATMARAM

2-ci hissə

Ovcuna toxunan pullar Sonanın bütün əsəblərini titrətdi. Sonanı hirs boğdu, üzünü ingilisə tutub dedi:

- Satmıram!

- Necə! Necə yəni!

- Satmıram, əfəndi!

Bunu dediyi ilə ovcundakı qızılları yerə səpdiyi bir oldu. Camaatı maraq götürdü. Tacir irəli yeriyib əlini cibinə saldı:

-Azdırsa, al, on beş olsun!

- Satmıram!

- Bu da iyirmi!

- Yorğan bilib üstümə çəkəcəyəm!

- Otuz qızıl, di sözün yoxdur ki?!