SÖZLÜK

yanğın, yana-yana

5. * Necə bilirsiniz, yanıltmacda üzərində ulduz işarəsi qoyulmuş sözləri omonim hesab etmək olarmı? Həmin sözlərin sinonimlərini tapib deyin.

6. Şeirdə göy rəngdə verilmiş sözləri hansı sözlərlə əvəz etmək olar?

7. Əziz uşaqlar, dostunuz Çoxbilmiş sizin dondurmanı çox sevdiyinizi bilir. Ona görə də bu məlumatla sizi tanış etmək istəyir. Oxuyun və tədris dilinə tərcümə edin. Sonra mətnin məzmunu üzrə suallar tərtib edib yazın.

### DONDURMA NECƏ YARANIB...

Əvvəllər adamlar ancaq yayda dondurma yeyərdilər. İndi isə onu bütün il boyu yeyirlər. Şərq ölkələrində əvvəllər dondurmanı vafli stəkanlarda yeyirdilər.

Tədqiqatçı Marko Polonun dondurmadan o qədər xoşu gəlir ki, o, dondurmanın reseptini özü ilə İtaliyaya aparır. Oradan da dondurma Fransaya gəlir, tanınmış adamların əlində və yemək rasionunda məşhurlaşır. Onlar dondurmanın reseptini sadə adamlardan gizləyir, onlara bildirmək istəmirdilər. Ancaq bir müddətdən sonra onun sirri açıldı. Sonra dondurmanın resepti Amerikaya gedib çıxdı.

Dondurma zavodu ilk dəfə 1851-ci ildə Merilend ştatında Baltimorda fəaliyyətə başlayıb. Dondurma qaymaq, süd, süd məmulatları qarışığından düzəldilir. Ona hərdən yumurta da qatılır. Dadlı olması üçün vanil, şokolad, fındıq və başqa meyvələr əlavə edilir. Bax beləcə yaranıb ən çox xoşladığımız dondurma...

SÖZLÜK

məmulat, fəaliyyətə başlamaq

#### ÇOXBİLMİŞ DÜŞÜNDÜRÜR

Əziz dostlar, Çoxbilmiş deyir ki, bəzi uşaqlar dondurma alarkən onun təzə olub-olmadığına fikir vermirlər. Amma bu, çox təhlükəlidir. Dondurma alarkən hökmən onun üzərindəki saxlama müddətinə diqqətlə baxmaq lazımdır. Vaxtı keçmiş dondurmada insan orqanizmi üçün zərərli maddələr olur ki, bunlar da bir çox xəstəliklər əmələ gətirir. Ehtiyatlı olun və özünüzü xəstəliklərdən qoruyun!