### NAĞIL-MAĞIL BİLMƏRƏM,
BİLSƏM DƏ, SÖYLƏMƏRƏM...

Nənə nağıl danışır:
- Bir gün balaca* cırtdan...
- Dünən onu danışdın,
Yoxsa çıxıb yadından.
- Deyim Buratinodan?
- Söyləmisən, ay nənə.
- Onda göyçək Fatmadan
Danışım bu gün sənə.
- Onu əzbər bilirəm...
- Bəs “Tıq-tıq xanım” necə?
- Yoxsa yadından çıxıb,
Danışdın dünən gecə.
- Sənə divdən danışım,
Dişləri qaya kimi,
İstəsə qalxa bilər
Ulduza, aya kimi...
Nəvə qəh-qəh çəkərək,
Deyir: güldürdün yaman
Div də kosmonavt olub

Söylə görək, nənəcan?
- Bir gün Qırmızıpapaq...
- Saxla, saxla, ay nənə,
Demisən üç gün qabaq...
Sualları tükənmir
Bu balaca* nəvənin.
İndi deyəcəksən ki,
Qanadı var dəvənin.
- Uçan xalçadan deyim?
- Heç elə də şey olar?!
Nənəni çaşdırıbdır
Bu sorğular, suallar.
Köhnə nağıllarım
Dinləyən yox, yozan yox.
Axı necə desin ki,
Daha nağıl yazan yox.
Tofiq Mütəllibov

SÖZLÜK

yozmaq, çaşdırmaq

SÖZ EHTİYATI

tükənmək, qəh-qəh çəkmək