### ÇOXBİLMİŞLƏ DOSTUNUN SÖHBƏTİ

Mənim bir dostum var, özü də müsəlmandır, amma məni görəndə rus dilindən savayı, özgə dildə danışmaz. Məsələn, söhbətimiz bu cür olur: mən onu görəndə deyirəm:

- Hardan gəlirsən?
O mənə belə cavab verir:
- Ya xodil na poçtu.
Deyirəm:
- Dünən niyə bizə gəlmədin?
Cavab verir:
- K nam prişli qosti.
Deyirəm:
- Yaxşı, qonaqlar gedəndən sonra gələydin!
Cavab verir:
-Net, uje bılo pozdno.
Deyirəm:
- Söz verirsən ki, sabah gələsən, bir az söhbət edək?
Cavab verir:
- Postarayus, no slovo ne dayu.
Deyirəm:
- Xudahafiz!
Cavab verir:
- Do svidaniya!

Amma dostumun bir şeydən xəbəri yoxdur: xəbəri yoxdur ki, mən də rusca bir az danışa bilirəm!..

Cəlil Məmmədquluzadə

SÖZLÜK

savayı, xəbəri yoxdur

#### ÇOXBİLMİŞ ÖYRƏDİR

Uşaqlar, Azərbaycan dilində istifadə etdiyiniz sözlərin bəziləri tədris dilindən bildiyiniz sözlərdir. Deməli, bu sözlərAzərbaycan dilinə başqa dillərdən keçib. Yadınızda saxlayın ki, dünyanın bütün dillərindən bir-birinə söz keçir. Məsələn, konfet, tort, kotlet, kompot, komandir, avtomat, prezident, parlament kimi onlarla söz dilimizə başqa dillərdən keçib. Bizim dilimizə ərəb və fars dillərindən də xeyli söz daxil olub. Bəs tədris dilinə Azərbaycan dilindən söz keçdiyi barədə məlumatınız varmı? Çoxbilmiş deyir ki,başqa dildə istifadə edilən arbuz, bek, bekmez, buran, utyuq, izyum, saray, karandaş, kamış, karavan, kirpiç, karaul, kaban, sunduk, şakal, çerdak, çubuk, xalat, ayva Azərbaycan sözləridir. Bunu bilirdinizmi?