Artıq yeddi yaşında Ədalət gözəl saz çalırdı. Atası onu özü ilə toylara, şənliklərə aparırdı.

Ədalət şənliklərdə “cürə saz”ında gözəl havalar çalırdı.

Hamı balaca Ədalətin saz çalmağını bəyənirdi.

O vaxtdan illər keçdi. Aşıq Ədalət çox məşhurlaşdı. Ölkəmizin hər yerində tanındı və sevildi.

İndi Azərbaycanda saz deyəndə Ədalət yada düşür. Qonşu ölkələrdə də Aşıq Ədalət tanınır və sevilir.

Ədalət saz çalanda, əlindəki bu alət sanki danışır. Onun çalğısı möcüzədir. Ədalətin çaldığı “Yanıq Kərəmi”, “Döşəmə Koroğlu”, “Orta Sarıtel”, “Misri”, “Ruhani”, “Qaraçı” havaları adamı valeh edir. Bu havalara qulaq asmaqdan doymaq olmur.

Saz sənətimizin əvəzsiz ifaçısı 2017-ci ildə 78 yaşında dünyadan köçdü. Lakin aşığın möhtəşəm ifaları və bənzərsiz sənəti onu əbədi yaşadacaq.

SÖZLÜK

çalğı, sanki, tanınmaq, saz havası

SÖZ EHTİYATI

valeh etmək, şənlik, dınqıldatmaq bəyənmək

#### ÇOXBİLMİŞ DÜŞÜNDÜRÜR

1. Aşıq Ədaləti tanıyırsınızmı? Televiziyada onun ifasını eşitmisinizmi? Azərbaycanın başqa hansı məşhur xanəndə və aşıqlarını tanıyırsınız? Onlann adlarını sayın.

2. Aşağıdakı suallardan hansına mətndə cavab tapa bilmədiniz?

1) Aşıq Ədalət harada anadan olub?
2) Ədalət saz çalmağı kimdən öyrənib?
3) Ədalət hansı musiqi məktəbinə gedib?
4) Ədalət neçə yaşında artıq yaxşı saz çalırdı?
5) Aşıq Ədalət hansı xarici dövlətlərdə olub?
6) Ədalətin çaldığı hansı saz havalarına qulaq asmaqdan doymaq olmur?

3. Aşıq musiqisini sevirsinizmi? Aşıq musiqisi daha çox hansı bölgələrdə inkişaf etmişdir? Mətndə oxuduqlarınızdan başqa, daha hansı aşıq havalarının adını eşitmisiniz? Araşdırma aparın.

4. “Sarı gəlin”, “Ay bəri bax”, “Küçələrə su səpmişəm”, “Qara gilə”, “Sona bülbüllər”, “Apardı sellər Saranı”, “Ay qız, kimin qızısan”, “Qubanın ağ alması” kimi məşhur xalq mahnılarımızdan hansını oxuya bilirsiniz? Bildiyiniz yoxdursa, tapıb öyrənin və oxuyun.

5. Azərbaycan muğamının 2003-cü və Azərbaycan aşıq sənətinin 2009-cu ildə YUNESKO-nun “bəşəriyyətin qeyri-maddi mədəni irsi”siyahısına düşdüyünü bilirdinizmi? Bu tarixləri yadda saxlayın.

6. Mətnin ikinci abzasını təhsil aldığınız dilə tərcümə edin.

7. Üzeyir Hacıbəyov haqqında nə bilirsiniz? Dahi bəstəkar hansı operaların müəllifidir? Bildiklərinizi danışın.

8. “O olmasın, bu olsun”, “Arşın mal alan” kinofilmlərinə baxmısınızmı? Niyə bu filmlər belə adlandırılıb? Baxmısımzsa, cavabı asantapacaqsımz. Düşünün!

9. Cümlələri sual və nida intonasiyası ilə tələffüz etməklə mətnin 2-ci abzasını yenidən oxuyun. Əvvəlki və sonrakı variantlar arasındakı fərqi izah edin.

10. Verilmiş dialoqu rollar üzrə oxuyun və səhvləri tapın. Bəs siz özünüz Azərbaycan dilində belə danışanlara rast gəlmişsinizmi? Onlara nə deyərdiniz?