8. “Məclis qurmaq” ifadəsinin mənası hansı bənddə düzgün verilməyib?

a) bayram etmək b) qonaqlıq etmək c) ziyafət təşkil etmək

9. “İgid” sözünün mənasına uyğun olmayan söz hansıdır? Sözlərdən hər birini cümlələrdə işlədin.

a) qoçaq b) cəsur c) qəhrəman d) zəhmətkeş

10. “Yaxşı” və “irəli” sözlərinə əksmənalı sözlər deyin.

11. “Kitabi-Dədə Qorqud” dastanı haqqında deyilənlərdən biri yanlışdır.

1) Azərbaycanda 1300 illiyi qeyd olunub.
2) Dastan 12 boy və bir müqəddimədən ibarətdir.
3) Günümüzə dastanın iki nüsxəsi gəlib çatıb.
4) Dastanın 500 yaşı var.

12. Mətndə üzərində ulduz işarəsi qoyulmuş sözlərə həm yaxınmənalı, həm də əksmənalı sözlər tapıb yazın, sonra həmin sözləri cümlələrdə işlədin.

SÖZLÜK

boy, nüsxə, müqəddimə

13. Aşağıda verilmiş atalar sözləri “Kitabi-Dədə Qorqud” dastamndandır. Atalar sözlərində bir-birinin əksini bildirən sözləri tapıb səsləndirin. Sonra üzərində ulduz işarəsi qoyulmuş sözlərin əksmənalı qarşılığını deyin.

### ATALAR SÖZÜ - SÖZLƏRİN GÖZÜ

Ata malından nə fayda, başda ağıl olmasa.
Oğul atadan görməyincə süfrə çəkməz.
Qız anadan görməyincə öyüd almaz.
Ölən adam dirilməz, çıxan can geri gəlməz.

Kişi malına qıymayınca adı çıxmaz.
Lopa-lopa qarlar yağsa, yaza* qalmaz.
Köhnə* pambıq bez olmaz.
Qarı düşmən dost olmaz.

SÖZ EHTİYATI

öyüd, qıymaq, bez, qarı düşmən

### ƏDALƏTİN SAZI

1939-ci ildə Qazaxda bir oğlan anadan oldu. Atası Məhəmməd onun adını Ədalət qoydu.

Məhəmməd kişi aşıq idi. O, yaxşı saz çalırdı. Toylarda, bayramlarda saz çalır, oxuyurdu. Məhəmməd kişi hərdən evdə də saz çalırdı. Balaca Ədalət atasının sazına maraqla baxırdı. O da saz çalmaq istəyirdi. Hərdən atasının sazını əlinə götürür, dınqıldadırdı. Atası bunu görürdü.

Bir gün Ədalət atasına dedi:

- Ata, mənə də bir saz al! Mən də aşıq olmaq istəyirəm!

Məhəmməd kişi çox sevindi. O, Ədalətə balaca, qara bir saz aldı. (Ədalət ona “cürə saz” deyir). İndi Ədalətin öz sazı var idi. O, sazını əlindən yerə qoymurdu.

Ədalət saz çalmağı çox tez öyrəndi. Onun müəllimi atası Məhəmməd kişi idi.