12. Dostunuzun, rəfiqənizin ad günündə iştirak edirsinizmi? Dialoqdakı adların əvəzinə öz dostlarınızın, rəfiqələrinizin adlarını işlətməklə oxuyun. Bacınız və ya qardaşınızla valideynlərinizin ad gününə hazırlaşmağa aid belə bir dialoq qurun.

13. Dostunuzun, rəfiqənizin ad günündə iştirak edirsinizmi? Dialoqdakı adların əvəzinə öz dostlarınızın, rəfiqələrinizin adlarını işlətməklə oxuyun. Bacınız və ya qardaşınızla valideynlərinizin ad gününə hazırlaşmağa aid belə bir dialoq qurun.

### DİALOQ

- Rəşidə, salam!

- Salam, Sitarə!

- Rəşidə, bilirsən, sabah Cəmilənin ad günüdür?

- Çox sağ ol, Sitarə, tamam yadımdan çıxmışdı, nə yaxşı yadıma saldın! Lap biabır olacaqdım!

- Rəşidə, necə bilirsən, Cəmiləni evlərində təbrik edək, yoxsa dərsə gələndə təbrik edək?

- Evlərinə getsək, daha yaxşı olar. Heç bilirsən Ülviyyə xala necə dadlı şirniyyatlar bişirir! Cəmilə də sevinər. Birlikdə şənlənərik!

- Doğru deyirsən. Evlərinə getmək daha yaxşıdır. Axı onun 10 yaşı tamam olur! Yəqin Cəmilə bu ad gününə xüsusi hazırlaşır.

- Sən heç Cəmiləgildə olmamısan? Anası Ülviyyə xala elə mehriban qadındır ki! Bilirəm, o da bizim gəlişimizdən çox sevinəcək!

- Deməli, sən Cəmiləgilin evlərini tanıyırsan. Onun üçün sürpriz edərik.

- Əlbəttə, tanıyıram. Biz bağçaya da birlikdə getmişik. Analarımız da dostluq edirlər.

- Lap yaxşı! Onda sabah saat neçədə görüşək?

- Səncə, neçədə görüşsək, yaxşı olar

- Saat 12 gec olmaz ki

- Yox, gec deyil, elə saat 12 yaxşıdır.

- Lap yaxşı. O vaxta qədər də anamla onun üçün hədiyyə seçərik

- Mənim də Cəmiləyə maraqlı bir hədiyyəm olacaq.

- Bilmək olar, bu necə hədiyyədir?

- Əvvəlcədən bilsən, maraqlı olmaz. Orda görsən, daha yaxşıdır.

- Ağıllı fikirdir. Bu daha maraqlı olar.

- Yaxşı, razılaşdıq, düz saat 12-də burda səni gözləyəcəyəm. Gecikmə ha!

- Narahat olma , gecikmərəm! Görüşənədək!

- Görüşənədək

SÖZLÜK

razılaşmaq - соглашаться

SÖZ EHTİYATI

biabır olmaq - опозориться

### ÜMUMİLƏŞDİRİCİ DƏRS

1. Siz aşağı siniflərdə həm təhsil aldığınız, həm də Azərbaycan dilində ailə haqqında çoxlu şeirlər, mətnlər oxumuşunuz. “Ailə müqəddəsdir, onu qorumaq lazımdır” fikri ilə razısınızmı? Valideynlərinizi incitməmək üçün nə edirsiniz və evdə hansı işlərdə onlara kömək edirsiniz? Danışın.

2. “Ailə özü bir dövlətdir” , - deyirlər. Bunu necə başa düşürsünüz?

Yoldaşlarınızla müzakirəyə qoşulun. Lazım gələrsə, müəlliminizin köməyindən də istifadə edin.