SÖZLÜK

dırmaşmaq, calamaq, sancmaq

SÖZ EHTİYATI

peysər, götür-qoy etmək, döş cibi

9. Lətifədə şəkililərin danışıq xüsusiyyəti saxlanılmış və sarı rənglə fərqləndirilmişdir. Lətifəni oxuyandan sonra həmin sözləri düzgün şəkildə dəftərinizə yazın.

10. Çoxbilmiş istəyir ki, siz bu tapmacanı oxuyasınız, səbəbini 11-ci çalışmada anlayacaqsınız.

Xortumu var, fil deyil,
Ömrü heç bir il deyil.
Qanadları zərifdir,
Sevdiyi gül-çiçəkdir,

Peşəsi işləməkdir.
Ona qonaq gəlsəniz,
Bilin, evi pətəkdir.
♦ ♦ ♦ Teymur Elçin

SÖZLÜK

xortum, zərif, peşə, pətək

11. Uşaqlar, balın necə hazırlandığını bilirsinizmi? Çoxbilmiş Həsən bəy Zərdabidən oxuduğu məlumatla sizi də tanış etmək istəyir. Oxuyun.

#### BAL

Bal çiçəklərin şirin suyundan əmələ gəlir. Arı çiçəyin dibindəki şəkərli suyu sorur. Sorduğu çiçək şirəsini mədəsində yarımhəzm şanlara doldurur. Balı şanların balaca otaqcıqlarına doldurandan sonra ağzını mumla suvayır. Çiçəklər qurtarana kimi onlar beləcə bal düzəldirlər.

Maraqlı burasıdır ki, əgər biz çiçəklərin həmin şirin suyunu bir yerə toplasaq, müəyyən vaxtdan sonra qıcqırıb xarab olar. Amma həmin su arının mədəsində yarımhəzm olanda bala çevrilir və xarab olmur.

Əgər arı ətirli çiçəklərdən şirə çəkirsə, balı da dadlı olur. Ondan həmin çiçəklərin xoş ətri gəlir. Zəhərli otların balı acı olur. Ona görə aran yerlərində sulu yerlərin balına dəli bal deyirlər.

SÖZLÜK

suvamaq, yarımhəzm, çevrilmək

SÖZ EHTİYATI

şan, mum, aran, zəhərli, qıcqırmaq, xarab olmaq, sormaq

#### ÇOXBİLMİŞ GÜLDÜRÜR

Əziz uşaqlar, Çoxbilmiş deyir ki, bəzi dostlarımız bal yeməyi sevmirlər. Onlar bilmirlər ki, bal bir çox xəstəliklərin dərmanıdır.

Uşaqlar, Çoxbilmiş doğru deyir. Ona qulaq asmaq lazımdır.

12. Mətndə yaşıl rəngdə verilmiş sözlərdən birinin antonimi mətnin sonunda işlənmişdir. Qalan sözlərin antonimlərini də tapın və antonim cütlükləri dəftərinizə yazın.

13. Mətndə göy rənglə fərqləndirilmiş sözləri sualları ilə birlikdə dəftərinizə yazın. Sonra həmin sözləri kök və şəkilçiyə ayıraraq köklərə də sual verin. Əvvəlki və sonrakı sualları müqayisə edin. Sözlər arasındakı fərqi izah edə bilərsinizmi?