3. Mətni rollar üzrə oxuyun, sonra səhnələşdirin.

4. Hər iki mətni diqqətlə oxuduqdan sonra aşağıdakı suala doğru cavab verə bilərsiniz.

Sona niyə xalçanı satmadı?
a) O, xalçanın qiymətli olduğunu başa düşdü və onu çox baha satmaq istədi.
b) Xalça Sonaya vətən mülkünü xatırlatdı və o, bu müqəddəs aləmi sata bilmədi.
c) Tacir Sonanı aldadıb xalçanı ucuz almaq istəyirdi.
d) Sona xalçanı ingilisin aparmasına razı ola bilmədi.

5. Bazarda olanlar Sonaya niyə “ Halal olsun!” - dedilər? Bəs siz Sonanın hərəkətini necə qiymətləndirirsiniz? Sonanın yerində olsa idiniz, siz necə hərəkət edərdiniz? Fikirlərinizi müəlliminiz və yoldaşlarınızla bölüşdürün.

6. Mətndə işlənmiş “Halal olsun belə qadına!” cümləsində “halal olsun” ifadəsini hansı sözlə əvəz etmək olmaz?

a) Afərin! b) Alqış! c) Eşq olsun! d) Təşəkkür!

7. Mətndə göy rəngdə verilmiş sözü hansı sözlə əvəz etmək olar?

a) gülüşləri b) baxışları c) gözləri d) hərəkəti

8. Mətndə çəhrayı və sarı rəngdə olan sözlərə artırılan şəkilçiləri müqayisə edin. Hansı sözlərə artırılan şəkilçilər yeni sözlər düzəldir? Sözləri ayrı-ayrı sütunlarda kök və şəkilçilərə ayıraraq yazın və sözdüzəldici şəkilçilərin altından xətt çəkin. Bu şəkilçilərlə yeni sözlər düzəldə bilərsinizmi? Özünüzü yoxlayın.

9. “Sona daha da acıqlandı” cümləsində “acıqlandı” sözünün əvəzinə hansı sözü işlətmək olmaz?

a) cin atına mindi b) hirsləndi c) əsəbiləşdi ç) hiddətləndi d) qəzəbləndi

10. Aşağıdakı sözlərə -çı4, -lıq4, -la2, -lı4, -laş2 şəkilçilərindən uyğun gələni artıraraq yeni sözlər düzəldin və yazın. Hər sözdən neçə söz düzəltdiniz? Düşünün, eyni kökdən düzələn sözləri necə adlandırmaq olar?

daş,yaşıl, təmiz,yaxşı,fikir, hazır, gözəl, gül, üzüm, bağ, ov, gənc

NÜMUNƏ: yaxşı - yaxşılıq, yaxşılaş(maq)

Əziz uşaqlar, Çoxbilmiş və dostları hər il Novruz bayramında “Kosa-kosa” oyunu oynayırlar. Siz də bu oyunun qaydasını və sözlərini dostunuz Çoxbilmişdən öyrənin. “Kosa-kosa” oyununu səhnələşdirin və məktəbinizdə keçirdiyiniz Novruz şənliyində bu tamaşa ilə çıxış edin.

### KOSA-KOSA

Bayram günlərində cavanlar meydana toplaşırlar. Bir nəfər zirək, hazırcavab oğlana tərsinə kürk geyindirirlər. Üzünü möhkəm unlayır, başına uzun motal papaq qoyurlar. Ayaqlarının altına ayaq formasında ağac sarıyırlar. Boynuna zınqırov salır, paltarının altından qamma yastıq bağlayırlar. Bir çömçəni qırmızı bəzəyib əlinə verir, qapı-qapı gəzdirib oynadaraq pay toplayırlar. Kosanı gəzdirənlər bu nəğməni oxuyurlar:

Ay kosa-kosa, gəlsənə,
Gəlib salam versənə,
Çömçəni doldursana,
Kosanı yola salsana.